b'\n_START_ARTICLE_\nGerd-Liv Valla\n_START_SECTION_\nBakgrunn, utdannelse og yrke\n_START_PARAGRAPH_\nValla er fra Valla (Bjerka) i Nordland. Hun har hovedfag i statsvitenskap med mellomfag i sosialantropologi og grunnfag i offentlig rett. Hun ble cand.polit. ved Universitetet i Oslo i 1977 og tok pedagogisk seminar i 1979. Hun ledet Norsk Studentunion 1974\xe2\x80\x9375. I syv \xc3\xa5r var hun gift med historikeren Harald Berntsen. De har en datter sammen._NEWLINE_Hun har arbeidet b\xc3\xa5de i fagbevegelsen og som f\xc3\xb8rstekonsulent og kontorsjef i Norges almenvitenskapelige forskningsr\xc3\xa5d samt som h\xc3\xb8yskolelektor ved Eik L\xc3\xa6rerh\xc3\xb8yskole i T\xc3\xb8nsberg.\n_START_SECTION_\nTidlig kommunistisk engasjement\n_START_PARAGRAPH_\nF\xc3\xb8rst i 1970-\xc3\xa5rene var Valla innom den norske ml-bevegelsen, men hun ble i 1971 ekskludert fra SUF(m-l). _NEWLINE_Midt i 1970-\xc3\xa5rene ble hun med i Kommunistisk Universitetslag (KUL). Valla selv bekreftet i et intervju at hun hadde v\xc3\xa6rt medlem av KUL, men la til at \xc2\xabav alle mine aktiviteter p\xc3\xa5 70-tallet s\xc3\xa5 var KUL den minste, men likevel har den f\xc3\xa5tt st\xc3\xb8rst oppmerksomhet\xc2\xbb. I samme intervju sa hun ogs\xc3\xa5 at \xc2\xabjeg har aldri v\xc3\xa6rt stalinist.\xc2\xbb KUL har da ogs\xc3\xa5 alltid tatt avstand fra stalinismen. I memoarboken Gi meg de brennende hjerter (2012) skriver Valla at hun var med i KUL i \xc2\xabto\xe2\x80\x93tre \xc3\xa5r\xc2\xbb, og at hun forlot bevegelsen  \xc2\xabtidlig i 1980\xc2\xbb, alts\xc3\xa5 i en alder av 32 \xc3\xa5r. Hun skriver at hun nekter \xc3\xa5 angre p\xc3\xa5 at hun var medlem.\n_START_SECTION_\nKarriere i Arbeiderpartiet\n_START_PARAGRAPH_\nValla ble medlem av Arbeiderpartiet i 1988. Hun var politisk r\xc3\xa5dgiver ved Statsministerens kontor fra 1990 til 1992 og deretter statssekret\xc3\xa6r samme sted frem til 1994, under statsminister Gro Harlem Brundtland.\n_START_SECTION_\nJustisminister\n_START_PARAGRAPH_\nValla etterfulgte Anne Holt som statsr\xc3\xa5d i Justis- og politidepartementet 4. februar 1997. Dette var p\xc3\xa5 en vanskelig tid for departementet. Man hadde nettopp hatt Lund-rapporten og striden om den s\xc3\xa5kalte Furre-saken. Statsr\xc3\xa5d Grete Faremo var blitt avsatt, og hennes etterf\xc3\xb8lger justisminister Anne Holt ble langvarig syk og m\xc3\xa5tte til slutt g\xc3\xa5 av. Departementet hadde lenge hatt en urolig ledersituasjon. Denne situasjonen gikk Valla inn i. \xc3\x98ystein M\xc3\xa6land var statssekret\xc3\xa6r for Justis- og politidepartementet i perioden f\xc3\xb8r og under Valla, men trakk seg fra stillingen i l\xc3\xb8pet av Vallas periode._NEWLINE_Det var i hennes periode som justisminister at flykapreren Souhaila Andrawes, som hadde f\xc3\xa5tt tilknytning til Norge, ble innvilget overf\xc3\xb8ring fra tysk fengsel til \xc3\xa5 fortsette soningen i Norge. Noe senere, under Bondeviks f\xc3\xb8rste regjering, ble Andrawes ben\xc3\xa5det og l\xc3\xb8slatt._NEWLINE_Thorbj\xc3\xb8rn Jaglands regjering gikk av etter valget samme \xc3\xa5r.\n_START_SECTION_\nKarriere i fagbevegelsen\n_START_PARAGRAPH_\nSom statsr\xc3\xa5d ble hun valgt til nestleder i Landsorganisasjonen i Norge (LO), et verv hun innehadde frem til hun i 2001 ble valgt som ny leder etter Yngve H\xc3\xa5gensen. F\xc3\xb8r det var hun forbundsnestleder (1994 til 1997) i Norsk Tjenestemannslag (NTL)._NEWLINE_Valla var LOs f\xc3\xb8rste kvinnelige leder, den f\xc3\xb8rste leder med bakgrunn i offentlig sektor og den f\xc3\xb8rste akademiker som ledet landets st\xc3\xb8rste arbeidstakerorganisasjon._NEWLINE_Valla tok initiativ til \xc2\xabden lange valgkampen\xc2\xbb sommeren 2004. Dette var starten p\xc3\xa5 en lang kampanje for \xc3\xa5 bidra til at flest mulig LO-medlemmer ville stemme p\xc3\xa5 Arbeiderpartiet ved stortingsvalget 2005._NEWLINE_Bakgrunnen for kampanjen var at sv\xc3\xa6rt mange LO-medlemmer hadde stemt p\xc3\xa5 andre partier enn Ap ved valget i 2001. Spesielt hadde Fremskrittspartiet f\xc3\xa5tt stor oppslutning._NEWLINE_Arbeiderpartiet fikk etter valget flertall p\xc3\xa5 Stortinget sammen med Sosialistisk Venstreparti og Senterpartiet og dannet regjeringen Stoltenberg II._NEWLINE_I 2006 klarte Valla, tildels i samarbeid med N\xc3\xa6ringslivets Hovedorganisasjon (NHO), \xc3\xa5 f\xc3\xa5 Stoltenberg-regjeringen til \xc3\xa5 g\xc3\xa5 bort fra planene om \xc3\xa5 fjerne skattefordelene ved avtalefestet pensjon (AFP), som regjeringen aktet \xc3\xa5 ta bort fra 1. januar 2007. Dessuten ble det til at regjeringen ville lovfeste det statlige bidraget til AFP og at dette skulle trappes opp i takt med befolkningsutviklingen. Dette bet\xc3\xb8d, if\xc3\xb8lge Valla, at AFP-ordningen ville sikres s\xc3\xa5 \xc3\xa5 si til evig tid. Det ville da ikke lenger v\xc3\xa6re noen usikkerhet foran hvert eneste tariffoppgj\xc3\xb8r om det fortsatt blir AFP eller ikke, fremholdt hun. Det var stor dramatikk om denne saken, og utfallet var med p\xc3\xa5 \xc3\xa5 befeste Valla som en av Norges mest innflytelsesrike personer. _NEWLINE_Valla hadde som LO-leder en rekke styreverv. Hun var bl.a. styreleder i A-pressen og i Fafo. Hun var ogs\xc3\xa5 medlem av Arbeiderpartiets sentralstyre og ledet valgkomiteen i Arbeiderpartiet._NEWLINE_Hun gikk av som LO-leder 9. mars 2007 etter den s\xc3\xa5kalte \xc2\xabValla-saken\xc2\xbb.\n_START_SECTION_\n\xc2\xabValla-saken\xc2\xbb\n_START_PARAGRAPH_\nI januar 2007 oppstod sterk kontrovers rundt Gerd-Liv Valla etter at Ingunn Yssen valgte \xc3\xa5 si opp sin stilling som internasjonal sekret\xc3\xa6r i LO fordi hun f\xc3\xb8lte seg mobbet og trakassert av Valla. Valla avviste dette under en pressekonferanse samme dag, og i en skriftlig redegj\xc3\xb8relse dagen etter sa hun at p\xc3\xa5standene \xc2\xabikke hadde rot i virkeligheten\xc2\xbb og kom med kraftige motangrep. _NEWLINE_Etter at flere personer som hadde jobbet under Valla i hennes tid som justisminister, stod frem i pressen med sine historier og beskyldte henne for autorit\xc3\xa6r lederstil, mobbing, trusler og l\xc3\xb8gn, tiltok kritikken mot henne i styrke. Som f\xc3\xb8lge av sterk kritikk for hennes h\xc3\xa5ndtering av saken og krav om at hun skulle g\xc3\xa5 av som LO-leder og trekke seg fra alle verv i Arbeiderpartiet, valgte Valla til slutt \xc3\xa5 gi en generell unnskyldning og innr\xc3\xb8mmet at hennes h\xc3\xa5ndtering av saken kunne oppleves som uf\xc3\xb8lsom. _NEWLINE_Et granskningsutvalg ble deretter utnevnt av LO-sekretariatet for \xc3\xa5 utrede Vallas opptreden overfor Yssen. Det uavhengige utvalget ble ledet av advokat Jan Fougner. I sin rapport, som ble lagt frem den 9. mars 2007, slo utvalget fast at Valla hadde trakassert Ingunn Yssen og brutt arbeidsmilj\xc3\xb8loven, og at Vallas forklaring til utvalget var preget av \xc2\xabd\xc3\xa5rlig innsikt i og forst\xc3\xa5else av hvordan hennes adferd p\xc3\xa5virker andre\xc2\xbb._NEWLINE_Valla trakk seg samme dag som LO-leder. Hun avviste alle anklager og rettet samtidig sterk kritikk mot LOs granskningsutvalg._NEWLINE_LO valgte \xc3\xa5 ikke offentliggj\xc3\xb8re rapporten, men flere medier fikk tilgang til hele rapporten et par dager senere._NEWLINE_Valla ble sykmeldt 14. februar 2007 for ryggplager, som skyldtes at hun brakk ryggen ett \xc3\xa5r tidligere. Etter at hun gikk av den 9. mars begynte hun \xc3\xa5 skrive bok om Valla-saken og fortsatte \xc3\xa5 kritisere Ingunn Yssen, LOs granskningsutvalg og en rekke Arbeiderparti-politikere. Via sin advokat Harald Stabell har Valla krevd \xc3\xa5 f\xc3\xa5 tilgang til to psykiatriske rapporter som l\xc3\xa5 til grunn for Fougner-utvalgets utredning._NEWLINE_Valla har gjennom sin advokat varslet at hun vurderer \xc3\xa5 g\xc3\xa5 til sak mot LO. _NEWLINE_I oktober 2007 utgav hun boken Prosessen, der hun presenterer sin versjon av saken. Boken er skrevet i dagboksform og inneholder sterk kritikk mot en rekke personer involvert i saken og mot personer i Arbeiderpartiet og LO._NEWLINE_H\xc3\xb8sten 2012 utga Valla memoarboken Gi meg de brennende hjerter, der avgangen som LO-leder ogs\xc3\xa5 omtales.'